পুলিশ ও এলাকাবাসী জানায়, শুক্রবার দুপুরে উপজেলার নয়াবিল বাজারের বাসিন্দা ভুক্তভোগী মোজ্জামেল হক খননযন্ত্র কিনতে ৫ লাখ ৯৩ হাজার টাকা নিয়ে পৌর শহরে আসেন। এ সময় বৃষ্টির কারণে পৌর শহরের গড়কান্দা এলাকায় পূর্বপরিচিত অভিযুক্ত ফেদৌসী বেগমের বাড়িতে যান। এ সময় ফেদৌসীর স্বামীর বড় ভাইয়ের ছেলে ঢাকা মেট্রো পুলিশ (ডিএমপি) পশ্চিম শাখায় কর্মরত পুলিশ সদস্য মো.হাফিজুর রহমান ও ওই নারী মোজ্জামেলের কাছে থেকে জোরপূর্বক টাকা ছিনিয়ে নেয়। সন্ধ্যায় মোজ্জামেল থানায় অভিযোগ দেন।